**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī | Nr.59/3  (prot. Nr.3, 23.§) | Nr.233 |

Par dzīvokļa īpašuma Katrīnas ielā 4-1A

nosacīto cenu

Lai apstiprinātu atsavināšanai nodotā dzīvokļa īpašuma nosacīto cenu, pamatojoties uz likuma "Par pašvaldībām" 21.panta pirmās daļas 17.punktu, Publiskas personas mantas atsavināšanas likuma 3.panta pirmās daļas 2.punktu, 4.panta ceturtās daļas 5.punktu, 8.panta otro un trešo daļu, 37.panta pirmās daļas 4.punktu un 45.panta trešo daļu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", 2018.gada 22.novembra lēmumu Nr.515 "Par dzīvokļa īpašuma Katrīnas ielā 4-1A atsavināšanu", SIA "Projektu vadība RRGD" 2020.gada 3.februāra nekustamā īpašuma novērtējumu "Par nekustamā īpašuma Liepāja, Katrīnas ielā 4, dz.Nr.1A tirgus vērtības aprēķināšanu", izskatot Liepājas pilsētas Dzīvojamo māju privatizācijas komisijas 2020.gada 5.februāra lēmumu (sēdes protokols Nr.4) un Liepājas pilsētas domes pastāvīgās Finanšu komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Apstiprināt Liepājas pilsētas pašvaldībai piederošā dzīvokļa īpašuma Katrīnas ielā 4-1A, Liepājā, kadastra numurs 1700 903 3203, reģistrēts Liepājas pilsētas zemesgrāmatas nodalījumā Nr.4205-1A, nosacīto cenu 3500 EUR (trīs tūkstoši pieci simti euro).

2. Noteikt, ka atsavināšanas ierosinātājam 1 (viena) mēneša laikā no atsavināšanas paziņojuma saņemšanas dienas jāpaziņo par pirmpirkuma tiesību izmantošanu.

3. Pirmpirkuma tiesību izmantošanas gadījumā, pirkuma maksa pilnā apjomā samaksājama 1 (viena) mēneša laikā no dienas, kad paziņojums par pirmpirkuma tiesību izmantošanu saņemts pašvaldībā.

4. Gadījumā, ja pirkuma maksa pilnā apjomā netiek samaksāta šī lēmuma 3.punktā noteiktajā termiņā, šis lēmums un Liepājas pilsētas domes 2018.gada 22.novembra lēmums Nr.515 "Par dzīvokļa īpašuma Katrīnas ielā 4-1A atsavināšanu" zaudē spēku.

5. Pilnvarot Liepājas pilsētas pašvaldības izpilddirektoru Liepājas pilsētas pašvaldības vārdā parakstīt lēmuma 1.punktā minētā dzīvokļa īpašuma pirkuma līgumu.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Kurzemes rajona tiesai, Finanšu pārvaldei, Nekustamā īpašuma pārvaldei 2 eks. (grāmatvedei 1 eks.), Dzīvojamo māju privatizācijas komisijai 3 eks., Izpilddirektora birojam, atsavināšanas ierosinātājam | |